ตั้งมั่นที่จะเลิก การรับมือกับอาการลงแดง การเข้ารับการบำบัดรักษา การมองหาการสนับสนุน
การเขียนบันทึกถึงผลกระทบเชิงลบของแอลกอฮอล์ และบุหรี่จะเป็นเครื่องย้ำเตือนที่ชัดเจนว่า ทำไมคุณเลือกที่จะเลิกพวกมัน เก็บไว้ในที่ที่คุณสามารถหยิบมาดูเพื่ออ้างอิงได้โดยง่าย  สะท้อนถึงสุขภาพทางร่างกาย หรือจิตใจที่แย่ลง ที่เป็นผลมาจากบุหรี่ และแอลกอฮอล์ โดยการมีน้ำหนักเพิ่มขึ้น หรือความสมบูรณ์แข็งแรงของร่างกายที่ลดลงเป็นผลลัพธ์ของการสูบบุหรี่ และดื่มแอลกอฮอล์ใช่หรือไม่? คุณรู้สึกโมโหร้ายเมื่อไม่ได้ดื่มแอลกอฮอล์ หรือกระวนกระวายที่ไม่ได้สูบบุหรี่ใช่หรือไม่? คนจำนวนมากเลือกที่จะเลิกการเสพติด เพราะว่าพวกเขารู้สึกป่วย และเหนื่อยหน่ายกับความรู้สึกป่วย และอ่อนล้า และโดยพวกเขาเห็นว่าการเสพสิ่งเหล่านี้เป็นการสิ้นเปลืองมากกว่าที่จะให้ผลลัพธ์เชิงบวกแก่พวกเขา   พิจารณาว่าบุหรี่ และแอลกอฮอล์มีผลกระทบต่อความสัมพันธ์ และการดำเนินชีวิตในสังคมอย่างไร พิจารณาต้นทุนด้านการเงินที่คุณต้องใช้ในการซื้อแอลกอฮอล์ และบุหรี่ ใช้สมุดโน้ตในการบันทึกช่วงเวลาตลอดวันที่คุณได้สูบบุหรี่ หรือดื่มแอลกอฮอล์ เขียนบันทึกถึงความรู้สึก หรือสถานการณ์ที่นำไปสู่การใช้แอลกอฮอล์ และบุหรี่ โดยคุณควรหลีกเลี่ยงสถานการณ์ที่อาจกระตุ้นความอยากของคุณในอนาคต  ตัวกระตุ้นอาจเกิดจากการมีปากเสียงกับครอบครัวของคุณ หรือมีบางสิ่งบางอย่างติดขัดที่ที่ทำงาน เนื่องจากแอลกอฮอล์ และนิโคตินเป็นสารที่มีความสัมพันธ์กัน โดยการได้รับสารตัวใดตัวหนึ่งอาจกระตุ้นให้อยากได้รับสารอีกตัวหนึ่ง ยกตัวอย่าง เช่น หากคุณเริ่มดื่มแอลกอฮอล์ คุณอาจมีความรู้สึกอยากสูบบุหรี่ แสดงออกอย่างชัดเจนว่าคุณต้องการหยุดทั้งสองอย่างไปพร้อมกัน หรือลดการเสพอย่างค่อยเป็นค่อยไป ในขณะที่คนบางคนอาจต้องการเลิกด้วยเหตุผลด้านสังคม หรือสุขภาพ คนอื่นๆ อาจต้องการเลิก เนื่องจากเหตุผลทางการแพทย์ หรือเพราะว่าพวกเขามีอาการเสพติด สะท้อนเหตุผลของคุณ และจากนั้นจึงเลือกเป้าหมายของคุณ หากคุณเป็นคนชอบดื่ม มันเป็นการดีที่สุดที่จะเลิกแอลกอฮอล์ไปพร้อมๆ กันอย่างเด็ดขาด และไม่ใช่แค่ลดปริมาณการดื่มลงทีละน้อย  คนที่สูบบุหรี่จะมีความยากลำบากในการเลิกมากกว่าคนดื่มแอลกอฮอล์ และยังมีแนวโน้มที่จะทรุดโทรมมากกว่าคนที่ไม่สูบบุหรี่  ให้กำหนดเป้าหมายที่รวมถึงการเลิกทั้งนิโคติน และแอลกอฮอล์ไปพร้อมๆ กัน เขียนวันที่สำหรับเป้าหมายแต่ละอย่างเพื่อทำให้ภาระกิจมีความหนักแน่น เมื่อมีการหยุดแอลกอฮอล์ หรือบุหรี่โดยทันทีทันใด ร่างกายอาจรู้สึกเกิดการต่อต้าน โดยอาการลงแดงจากการหยุดบุหรี่ และแอลกอฮอล์ ได้แก่ ความวิตกกังวล ซึมเศร้า เหนื่อยล้า ปวดหัว คลื่นไส้ ตัวสั่นมือสั่น เป็นตะคริวที่ท้อง และมีอัตราการเต้นของหัวใจเร็วขึ้น ในขณะที่การลงแดงจากการเลิกบุหรี่สามารถเป็นสิ่งที่ไม่น่าอภิรมย์ทั้งทางร่างกาย และอารมณ์ การลงแดงจากการเลิกแอลกอฮอล์สามารถเป็นเรื่องที่เป็นอันตราย โดยความรุนแรงของอาการลงแดงจากแอลกอฮอล์มีความหลากหลาย ขึ้นอยู่ที่ปริมาณแอลกอฮอล์ที่คุณดื่ม ระยะเวลาในการดื่ม และสภาวะทางสุขภาพของคุณ อาการบางอาการสามารถเริ่มต้นขึ้นภายในหลายชั่วโมงหลังจากการดื่มสูงสุดเป็นเวลาหลายๆ วัน และดีขึ้นภายในสัปดาห์  อาการลงแดงจากแอลกอฮอล์สามารถทำให้เกิดอาการ ซึ่งเป็นสาเหตุของปัญหาทางจิตใจ และประสาทที่รุนแรง โดยอาการดังกล่าวอาจรวมถึง ร่างกายสั่น ภาวะกายใจไม่สงบ ความกระสับกระส่าย ความกลัว อาการประสาทหลอน และอาการชัก เข้าพบแพทย์ หากคุณมีอาการดังที่กล่าวมา หากคุณเป็นนักดื่มมานาน และดื่มหนัก ให้พิจารณากระบวนการขับสารพิษที่ได้รับการดูแลจากแพทย์ ในขณะที่ไม่มียาตามใบสั่งแพทย์ที่สามารถบำบัดอาการติดแอลกอฮอล์ และนิโคตินไปพร้อมๆ กัน โดยการบำบัดรักษาอาการติดแอลกอฮอล์ และนิโคตินมีความแตกต่างกัน   ยาตามใบสั่งสามารถถูกใช้เพื่อรักษาอาการติดแอลกอฮอล์ รวมไปถึง การใช้ยา Naltrexone, Acamprosate และ Disulfiram ตัวยาเหล่านี้สามารถช่วยบรรเทาอาการลงแดง และไม่ทำให้รู้สึกอยากกลับไปดื่มแอลกอฮอล์อีกครั้ง  เลือกวิธีสำหรับการเลิกนิโคติน ในขณะที่คนบางคนเลือกที่จะเลิกแบบ “หักดิบ” คนอื่นๆ เลือกที่จะค่อยๆ ลดปริมาณการรับนิโคตินเข้าสู่ร่างกายลง เพื่อลดอาการลงแดง มีตัวเลือกมากมายสำหรับการทดแทนสารนิโคตินให้แก่ร่างกาย เช่น หมากฝรั่ง แผ่นแปะนิโคติน สเปรย์ฉีดจมูก และยาตามใบสั่ง (เช่น ยา Bupropion) ในขณะที่ร่างกายของคุณจะค่อยๆ ปรับตัวกับปริมาณนิโคตินที่ได้รับลดลง มันเป็นเรื่องยากที่จะเอาชนะการเสพติดด้วยตัวเอง และนักบำบัดสามารถเป็นผู้สนับสนุนที่เป็นประโยชน์ การร่วมมือกับนักบำบัดสามารถรวมไปถึงการอธิบายถึงตัวกระตุ้นทางอารมณ์ การพบกลยุทธ์ในการรับมือ การป้องกันการกลับมาดื่ม หรือสูบอีกครั้ง และการค้นให้ลึกมากขึ้นเพื่อเข้าใจสาเหตุทางอารมณ์ของการเสพติด  การยึดมั่นกับนักบำบัดเป็นเรื่องสำคัญ โดยเฉพาะการกำหนดมาตรการป้องกันการกลับไปดื่มแอลกอฮอล์ หรือสูบบุหรี่อีกครั้ง  การเสพติดสามารถร่วมกับ หรือเป็นผลมาจากโรคจิตเวช เช่น โรคจิตเภท โรคซึมเศร้า โรควิตกกังวล หรือโรคสองบุคลิก เมื่อร่วมกับการบำบัดด้วยยาตามใบสั่งแพทย์อาจรักษาโรคจิตเวช ที่เป็นสาเหตุของการเสพติด การประเมินทางการแพทย์สามารถช่วยบ่งชี้ว่าบุหรี่ และแอลกอฮอล์มีผลต่อร่างกายของคุณอย่างไร ร่วมมือกับผู้เชี่ยวชาญทางการแพทย์เพื่อช่วยพัฒนาสุขภาพทางร่างกายของคุณ นอกจากนี้พวกเขายังสามารถให้ยาตามใบสั่งแพทย์เพื่อลดอาการเสพติดนิโคตินลง ทั้งแอลกอฮอล์ และนิโคตินสามารถก่อให้เกิดอันตรายต่อร่างกายของคุณได้อย่างร้ายแรง ให้คุณซื่อสัตย์กับแพทย์ของคุณ และร้องขอการทดสอบเพื่อประเมินสุขภาพของตับ หัวใจ ไต และปอดของคุณ หากคุณกลัวว่าคุณไม่สามารถเลิกได้ด้วยตัวเอง สถานพักฟื้น หรือสถานบำบัดรักษาสามารถช่วยคุณจัดการกับความท้าทายทางกาย และอารมณ์ของการเสพติด และทำให้คุณสามารถเลิกการเสพติดในสิ่งแวดล้อมที่ได้รับการควบคุมดูแล และสนับสนุนได้ โปรแกรมสามารถช่วยคุณตัดสินใจวิธีการขับสารพิษ และจะตรวจตราสภาวะทางร่างกาย และอารมณ์ของคุณ หลังจากที่คุณเลิกแอลกอฮอล์ และนิโคติน โดยโปรแกรมการบำบัดรักษารวมไปถึงการควบคุมทางยา และจิตวิทยาอย่างต่อเนื่อง  การบำบัดรักษาบ่อยครั้งรวมไปถึง การบำบัดส่วนตัว และแบบเป็นกลุ่ม ที่ตั้งเป้าหมายเพื่อบำบัดสภาวะสุขภาพจิต ยารักษาอาจถูกสั่งโดยแพทย์เพื่อรักษา และเฝ้าระวังโรคจิตเวช ในขณะที่อยู่ในระหว่างการบำบัดรักษา คุณมีแนวโน้มที่จะหยุดการดื่มแอลกอฮอล์ หรือสูบบุหรี่ได้มากกว่า หากคุณหาการสนับสนุนจากคนที่อยู่รอบๆ ตัวคุณ  ขอให้พวกเขาสนับสนุนคุณโดยการไม่ดื่มแอลกอฮอล์ หรือสูบบุหรี่เมื่ออยู่ใกล้ๆ คุณ หากคุณมีเพื่อนคนอื่น ที่ต้องการจะเลิกดื่มแอลกอฮอล์ และสูบบุหรี่ด้วยเหมือนกัน ให้คุณกำหนดกฏกติกาสำหรับตัวเลือกที่ดีต่อสุขภาพมากขึ้น พบกับเพื่อนของคุณคนนั้นทุกวัน และยึดมั่นในกฎกติกาที่กำหนดไว้ร่วมกัน ให้คุณเข้าถึง กลุ่มสมาชิกผู้อดเหล้า หรือบุหรี่ ในท้องที่ที่คุณอยู่ หากมี การได้พูดถึงความพยายามของคุณในสภาพแวดล้อมที่ให้การสนับสนุนจากคนที่มีประสบการณ์คล้ายคลึงกันสามารถทำให้เกิดความต่างแตกได้เป็นอย่างมากในความพยายามที่จะเลิกการเสพติดของคุณ หากคุณเป็นกังวลเกี่ยวกับการอาศัยอยู่กับคนที่อาจกระตุ้นให้เกิดการใช้แอลกอฮอล์ หรือนิโคติน พิจารณาการหาบ้านที่มีการห้ามแอลกอฮอล์ และนิโคติน โดยทุกๆ คนที่อาศัยอยู่ในบ้านตกลงที่จะใช้ชีวิตโดยไม่ยุ่งเกี่ยวกับสิ่งมึนเมา และสารเสพติด และสร้างชุมชมรับผิดชอบซึ่งกันและกัน
เขียนรายการว่าแอลกอฮอล์ และบุหรี่มีผลกระทบต่อคุณอย่างไร. หาตัวกระตุ้นของคุณ. กำหนดเป้าหมาย. สังเกตอาการลงแดง. เผ้าสังเกตอาการลงแดง. หาความช่วยเหลือทางยา. พบนักบำบัด. เข้ารับการประเมินทางการแพทย์. มองหาการบำบัดแบบเป็นผู้ป่วยใน. ขอการสนับสนุนจากเพื่อน และญาติ. หาคนที่มีความตั้งใจเหมือนคุณ. หากลุ่มสนับสนุนในท้องที่ที่คุณอยู่. อาศัยอยู่ในชุมขมที่ใช้ชีวิตอย่างมีสติ.
https://www.wikihow.com/Stop-Smoking-and-Drinking https://www.wikihow.com/Stop-Smoking-and-Drinking https://www.wikihow.com/Stop-Smoking-and-Drinking https://www.wikihow.com/Stop-Smoking-and-Drinking
Committing to Quit Coping With Withdrawal Engaging in Treatment Seeking Support